Модул (плъгин), е програмен код който изпълнява конкретна задача, като например да показва времето, галерия от снимки, продукти, статии, или нещо друго, което клиентът е пожелал. Също така може да изпълнява и чисто технически функции, невидими за потребителите, в областта на маркетинга и сигурността например. Той може да бъде инсталиран на WordPress уебсайт, добавяйки му въпросната функционалност. Готовите, вече разработени модули за WordPress, са много на брой и дават възможност за персонализация на даден уебсайт спрямо изискванията на клиента. За разлика от традиционните уебсайтове, които могат да бъдат ограничени във функционалността си, WordPress дава възможност да се избира измежду стотици модули, които да бъдат инсталирани, включително добавянето на собствени такива. Това е много полезно, защото спестява време и ресурси за програмиране. Някои модули са безплатни, докато други, или техните екстра функции, се продават.